 **5.5.22**

**ΤΡΙΑ ΜΙΛΙΑ**

**Καθημερινή κοινωνική σειρά στο Star**

**Δευτέρα έως Παρασκευή στις 17:40**

Μια γυναίκα θα βρει τη δύναμη να ξεφύγει από το παρελθόν της και να κάνει μια νέα αρχή, σε αχαρτογράφητα νερά.

Ένας ισχυρός άντρας θα επιστρέψει στη γενέτειρά του, με στόχο να συνεχίσει να δημιουργεί, μέχρι το τέλος.

Δύο αδέλφια θα ανακαλύψουν ότι υπάρχουν πολλά που τους ενώνουν, αλλά και πολύ περισσότερα που τους χωρίζουν.

Μια σύζυγος δεν επιθυμεί καθόλου να θυμάται το παρελθόν της και είναι διατεθειμένη να κάνει τα πάντα για να μη χάσει όσα κατέκτησε…

Ένα ήσυχο νησί κρύβει ένα ηφαίστειο από ένοχα μυστικά που είναι έτοιμο να εκραγεί!

Μπορεί ένα σκοτεινό παρελθόν να οδηγήσει σε ένα φωτεινό μέλλον;

Αναζητώντας ένα καταφύγιο ψυχής, όπως ο βυθός της θάλασσας που δεν επηρεάζεται από τα κύματα στην επιφάνεια, οι ήρωες θα βρεθούν λίγο πιο μακριά ή πιο κοντά στον πόνο, στον έρωτα, στο θυμό, στην αγάπη, στη συγχώρεση και στη λύτρωση…

**Περιλήψεις επεισοδίων**

**Δευτέρα 23/5 – Επεισόδιο 34**

Η Φωτεινή καταφέρνει να μπει στην αποθήκη του Ευθύμη κι εκπλήσσεται με το θέαμα, που αντικρύζει. Η Κάτια λέει στον Στέφανο ότι δεν έκανε καλά που παραχώρησε το σπίτι του στην Φωτεινή, αλλά ο Γεράσιμος επικροτεί την κίνηση του γιου του. Ο Λάμπης μαθαίνει ότι ο Λουκάς εξαφανίστηκε και αναρωτιέται αν και αυτή

η εξαφάνιση σχετίζεται με τα υπόλοιπα γεγονότα. Η Δέσποινα κανονίζει με τον Κυριάκο να φάνε όλοι μαζί, ώστε να του γνωρίσει τη νέα του μαθήτρια, την Κλειώ, προτού ξεκινήσουν και επίσημα τα ιδιαίτερά τους μαθήματα. Παράλληλα, ο Στέφανος θέτει σε εφαρμογή ένα σχέδιο για να στρέψει τον κόσμο υπέρ της Φωτεινής και να ενθαρρύνει τους ασθενείς της κλινικής να αρχίσουν να πηγαίνουν και σε αυτή. Ο Τίμος και ο Μιχάλης λαμβάνουν ένα νέο εκβιαστικό μήνυμα και ταράζονται πολύ. Η Κλειώ λέει στον Πέτρο ότι έχει πολλή δουλειά και δεν προλαβαίνει να φάνε μαζί, αλλά μετά από λίγο ο Πέτρος τη βλέπει να συναντιέται με τον Κυριάκο…

*\*Στο ρόλο του Κυριάκου, ο* ***Αλέξανδρος Πέρρος***

*\*Στο ρόλο του Λευτέρη, ο* ***Δημήτρης Ξανθόπουλος***

*\*Στο ρόλο του Παναγή, ο* ***Πέτρος Μάντσης***

**Τρίτη 24/5  -** **Επεισόδιο 35**

Ο Γεράσιμος πληροφορείται ότι ένα μέλος του πληρώματός του απουσιάζει αδικαιολόγητα και ανησυχεί. Η Ελένη ξαφνιάζεται, όταν η Κάτια της ζητάει να επισπεύσει τον γάμο της με τον Μιχάλη. Ο Τίμος και ο Μιχάλης δέχονται ένα μήνυμα από τον εκβιαστή τους. Ο Στέφανος αποφασίζει να επισκεφτεί τη Φωτεινή στο ιατρείο της και αυτό προκαλεί ανατροπή στην κατάσταση, που επικρατούσε. Οι ασθενείς, ο ένας μετά τον άλλον, αρχίζουν να επιλέγουν τη Φωτεινή για να τους εξετάσει. Ο Τίμος ζητάει από τον Μιχάλη να συναντηθούν επειγόντως. Η Κλειώ αποφασίζει να μιλήσει στον Πέτρο για τα όνειρά της, ενώ εκείνος έχει ήδη εκμυστηρευτεί στον πατέρα του ότι ζηλεύει τον Κυριάκο. Η Φωτεινή καλεί τον Ευθύμη και τον Στέφανο να εγκαινιάσουν το καινούργιο της σπίτι, με ένα δείπνο για τους τρεις τους. Ο Τίμος και ο Μιχάλης πηγαίνουν στο σημείο, που τους υπέδειξαν, για να παραδώσουν τα χρήματα, αλλά τα πράγματα δεν εξελίσσονται όπως τα περιμέναν…

*\*Στο ρόλο του Κυριάκου, ο* ***Αλέξανδρος Πέρρος***

*\*Στο ρόλο της Λένας, η* ***Γαία Κολλίντζα***

*\*Στο ρόλο του Παναγή, ο* ***Πέτρος Μάντσης***

**Τετάρτη 25/5** – **Επεισόδιο 36**

Ο Μιχάλης και ο Τίμος βρίσκονται εγκλωβισμένοι στην πολυτελή θαλαμηγό και συνειδητοποιούν πως έχουν σαλπάρει προς άγνωστη κατεύθυνση. Δεν ξέρουν πώς να δικαιολογήσουν την απουσία τους από τις οικογένειές τους και επινοούν ένα ψέμα. Η Δέσποινα και οι κόρες του Τίμου παραξενεύονται από αυτό που ακούν, αλλά πείθονται. Η Κάτια, όμως, ακούει τη δικαιολογία με μεγάλη επιφύλαξη και ο Γεράσιμος ανησυχεί έντονα. Ο Νικόλας αναστατώνεται από ένα όνειρο που είδε και το θεωρεί προφητικό. Η Βασιλική απαιτεί από τον Χάρη να της πει όσα ξέρει για τον Λάμπη. Στο ιατρείο, η Φωτεινή ξαφνιάζεται από την απουσία του Μιχάλη και από το γεγονός ότι δεν την ενημέρωσε. Ο Κυριάκος επισκέπτεται την Κλειώ στην κλινική και

ανάμεσά τους αρχίζει να αναπτύσσεται μια ιδιαίτερη συμπάθεια. Επάνω στο πλοίο, ο Μιχάλης παρακολουθεί όσους παίζουν χαρτιά και δεν μπορεί να συγκρατηθεί.

Αποφασίζει να μπει και εκείνος στο παιχνίδι, ενώ ο Τίμος προσπαθεί να τον εμποδίσει…

*\*Στο ρόλο του Κυριάκου, ο* ***Αλέξανδρος Πέρρος***

*\*Στο ρόλο του Παναγή, ο* ***Πέτρος Μάντσης***

**Πέμπτη 26/5** – **Επεισόδιο 37**

Ο Μιχάλης και ο Τίμος βρίσκονται στη θαλαμηγό, όπου τους ειδοποίησαν για να παραδώσουν τα χρήματα και περιμένουν. Επάνω στο πλοίο, όμως, λειτουργεί ένα παράνομο καζίνο. Ο Μιχάλης δεν καταφέρνει να αντισταθεί στο πάθος του και αρχίζει να παίζει με τα χρήματα, που έχει έρθει για να παραδώσουν. Στο νησί, η Κάτια εκμυστηρεύεται στον Στέφανο τις ανησυχίες της για τον Μιχάλη, αλλά και τις υποψίες της ότι ο Γεράσιμος την απατά. Ο Πέτρος βλέπει ότι η Κλειώ αποκτά μεγάλη οικειότητα με το νέο της καθηγητή, τον Κυριάκο και η ζήλια του φουντώνει. Όσο περνάει η ώρα στη θαλαμηγό, ο Μιχάλης παίζει όλο και πιο τολμηρά και ο Τίμος τρελαίνεται από το άγχος του. Ο Λάμπης πρόκειται να συναντήσει από κοντά τον μυστηριώδη πληροφοριοδότη, που του στέλνει τα ανώνυμα μηνύματα. Αποφασίζει, όμως, να στείλει στη θέση του τον Ευθύμη. Εκείνος πηγαίνει και αντικρίζει κάτι, που τον εκπλήσσει πολύ. Την ίδια στιγμή, όμως, εκεί βρίσκεται και ο Στέφανος…

*\*Στο ρόλο του Κυριάκου, ο* ***Αλέξανδρος Πέρρος***

*\*Στο ρόλο της Λένας, η* ***Γαία Κολλίντζα***

**Παρασκευή 27/5** – **Επεισόδιο 38**

Ο Τίμος και ο Μιχάλης συναντούν τον άγνωστο εκβιαστή τους, ο οποίος απαιτεί να του δώσουν μισό εκατομμύριο ευρώ, επειδή τους θεωρεί υπεύθυνους για τη δολοφονία του Αντρέα. Η Λένα αποκαλύπτει στον Ευθύμη ότι ο Γεράσιμος την έστειλε για να συναντήσει τον Λάμπη. Κανένας από τους δύο δε γνωρίζει ότι τη συνάντησή τους την έχει καταγράψει στο κινητό του ο Στέφανος. Ο Κυριάκος κάνει το πρώτο ιδιαίτερο μάθημα στην Κλειώ στο μπαρ του Χάρη. Εκεί, η Ελένη του συστήνει και την Λίζα. Η Κλειώ ξεχνάει να ενημερώσει τον Πέτρο και εκείνος την περιμένει μάταια έξω από το σπίτι της. Η Ελένη είναι πολύ προβληματισμένη που ο Μιχάλης δεν την ενημέρωσε για την απουσία του. Στο μεταξύ, ο Τίμος και ο Μιχάλης επιβιβάζονται σε μια λέμβο για να επιστρέψουν στη Δρακόνησο. Οι κινήσεις τους γίνονται νύχτα, με μεγάλη προσοχή, ώστε να μην τους καταλάβει κανείς, αλλά στην παραλία βρίσκεται κάποιος, ο οποίος τους βλέπει και μένει έκπληκτος…

*\*Στο ρόλο του Κυριάκου, ο* ***Αλέξανδρος Πέρρος***

*\*Στο ρόλο του Λευτέρη, ο* ***Δημήτρης Ξανθόπουλος***

 *\*Στο ρόλο της Λένας, η* ***Γαία Κολλίντζα***

**Πρωταγωνιστούν**: **Ευγενία Παναγοπούλου** (Φωτεινή Θεοδώρου), **Νικόλας Μακρής** (Μιχάλης Ανδρεάδης), **Γιάννης Ποιμενίδης** (Στέφανος Ανδρεάδης),

**Χάρης Σώζος** (Γεράσιμος Ανδρεάδης), **Στέλλα Καζάζη** (Κάτια Ανδρεάδη), **Τόνυ Δημητρίου** (Τίμος), **Ευαγγελία Μουμούρη** (Δέσποινα), **Δημήτρης Λιακόπουλος** (Ευθύμης), **Χάρης Γρηγορόπουλος** (Νικόλας), **Γιολάντα Μπαλαούρα** (Μαρούλα) **Κωνσταντίνα Τζώρτζη** (Διονυσία), **Γιάννης Ρούσσος** (Χάρης), **Ανθή Σαββάκη** (Βασιλική), **Χάρης Χιώτης** (Λάμπης), **Μαρία Δαμασιώτη** (Λίζα) **Στέλλα Κοσμοπούλου** (Ελένη), **Μιχαήλ- Άγγελος Κρητικός** (Πέτρος), **Στεφανία Χαμπηλομάτη** (Κλειώ)

Σκηνοθεσία: **Κώστας Κιμούλης, Βασίλης Ντούρος**

Σκηνοθέτης πλατό:**Παναγιώτης Κούτρας**

Σκηνοθέτης εξωτερικών συνεργείων**: Σίμος Κορεξενίδης, Βαγγέλης Καλατζής**

Σενάριο: **Άγγελος Χασάπογλου**

Ανάπτυξη πλοκής:**Απολλωνία Τσαντά**

Διάλογοι:**Ασημάκης Αλεξίου, Δημήτρης Ευλαμπίδης, Θεώνη Σκαλέρη, Ελένη Τύπου, Τάνια Χαροκόπου**

Επιμέλεια σεναρίου:**Βιβή Νικολοπούλου**

Διεύθυνση φωτογραφίας:**Γιώργος Παπαδόπουλος, Αντώνης Τσάπαλης**

Σκηνογράφος: **Μιχάλης Σδούγκος**

Ενδυματολόγος: **Κατερίνα Κόντου**

Μουσική σύνθεση: **Νίκος Τερζής**

**Τραγούδι τίτλων**

Μουσική: **Νίκος Τερζής**

Στίχοι: **Γιάννης Κότσιρας**

Ερμηνεία: **Demy**

Παραγωγός Τραγουδιού: **Panik Records**

Μουσική επιμέλεια:**Ηλίας Μακρίδης**

Μοντάζ: **Κώστας Μπάρλος**

Ειδικός συνεργάτης: **Αλέξανδρος Σιπσίδης**

Οργάνωση παραγωγής:**Ιωάννα Κουτσούγερα**

Διεύθυνση παραγωγής:**Διαμαντής Χωραφάς, Γιώργος Στάλιας**

Παραγωγή: **Green Pixel**

[**https://www.star.gr/tv/press-room/**](https://www.star.gr/tv/press-room/)

[**https://www.star.gr/tv/seires/tria-milia/**](https://www.star.gr/tv/seires/tria-milia/)

**#TriaMilia #StarChannelTv**

Ευχαριστούμε πολύ

 Γραφείο Τύπου & Επικοινωνίας